Избирачица/16
СЕДМА ПОЈАВА

ЈОВАН и пређашњи

ЈОВАН (ступи)
ШТАНЦИКА (претрчи му): А, драги Јоване!
БРАНКО (претрчи му): Да, Јоване, иди!
ТОШИЦА (претрчи му): Јоване, кад би сте добри били.
ШТАНЦИКА: Да ме пријавите госпођи.
БРАНКО: А не госпођи, већ господину.
ТОШИЦА: Госпођици, драги Јоване, госпођици!
ШТАНЦИКА: Госпођи сам рекао!
БРАНКО: Господину, јесте ли чули!
ТОШИЦА: Ама, кажем вам, госпођици!
ЈОВАН: Али молим, господо, ја сад тек не знам!
ШТАНЦИКА: За име божје, то је бар јасно: пријавите ме госпођи Соколовићки!
ЈОВАН: Разумем, госпођи Соколовићки. (Пође.)
БРАНКО: Ама стан'те, пријавите ме господину Соколовићу!
ЈОВАН: Разумем господину Соколовићу (Пође.)
ТОШИЦА: Стан'те мало, пријавите ме госпођици Соколовићевој!
ЈОВАН: Разумем! То јест, то јест, сад опет не разумем!
ШТАНЦИКА, ТОШИЦА и БРАНКО (дрекну заједно): Не разумете?
ЈОВАН: Разумем, разумем! (За себе) Само што опет не разумем! (Оде.)

Избирачица